જો મોંઢામાં ચાંદાં પડી જવાની તકલીફ હોય તો બે ટુકડા લવિંગને જરા શેકીને મોંઢામાં રાખો. લાળ બહાર થૂંકતા રહો. તેનાથી ચાંદામાં ફાયદો થશે. શરદી અને તાવની તકલીફ હોય તો બે ટુકડા લવિંગ અને ચાર-પાંચ તુલસીનાં પાંદડાં એક કપ પાણીમાં ઉકાળીને તેમાં મધ નાખીને પીઓ. રાહત મળશે. ડોકમાં દુઃખાવો હોય તો બે ટુકડા લવિંગના વાટીને એક વાટકીમાં સરસવના તેલમાં મેળવીને હળવા હાથે માલિશ કરો. પેટમાં કીડા હોય તો બે ટુકડા લવિંગને વાટીને એક ચમચી મધ સાથે અનેક દિવસો સુધી લો. માથાના દુઃખાવામાં બે ટુકડા લવિંગ અને ચપટી કપૂર વાટીને નારિયેળ તેલમાં મેળવી તેનાથી માથાનું માલિશ કરો. જો તમને સ્ટ્રેસ લાગતો હોય તો બે ટુકડા લવિંગના, તુલસી અને ફૂદીનાનાં સાત-આઠ પત્તા, એક નાનકડી એલચીને પાણીમાં ઉકાળીને તેને પીઓ. જો વાળ સૂકા હોય તો બે લવિંગને અડધા કપ ઑલિવ તેલમાં મેળવીને ધીમા તાપે ગરમ કરી લો. તેને ઠંડું કરીને માથામાં લગાડો.